钦定古今图书集成/明伦汇编/氏族典/第211卷 > 《廖用贤尚友录》 > 毛义
## 钦定古今图书集成/明伦汇编/氏族典/第211卷 > 《廖用贤尚友录》 > 毛义

按《后汉书刘赵淳于江刘周赵列传序》：“庐江毛义，少
节，家贫，以孝行称。南阳人张奉慕其名，往候之。坐定
而府檄适至，以义守令。义奉檄而入，喜动颜色。奉者，
志尚士也，心贱之，自恨来，固辞而去。及义母死，去官
行服，数辟公府，为县令，进退必以礼。后举贤良，公车
征，遂不至。张奉叹曰：‘贤者固不可测，往日之喜，乃为’”
亲屈也。斯盖所谓家贫亲老，不择官而仕者也。建初
中，下诏褒宠。